HSIL:Sykling

=Multisportuka.no - Sykkeltur med grilling torsdag=

På torsdag blir det dagstur på sykkel som avsluttes med grilling. Oppmøte som vanlig kl. 0845 ved Apalløkka skole. Sjekk at sykkelen er i god stand. Sjekk om dekkene har nok profil, vi sykler i skogen! Pump godt med luft i dekkene og sjekk at bremser virker som de skal. Gå over kjedet og smør det godt.

Alle barn må ha en liten sekk på ryggen med matpakke, drikke og noe lette klær til skift underveis. Send også med en ekstra slange i sekken. Mat og drikke på turen må tas med hjemmefra.

Det blir valgfri lengde på turene fra 1 til 7 mil.

Gul løype, 10-15 km. Sykler til Badedammen, Steinbruvann, Breisjøkrysset. Herfra kan gruppa deles i mindre grupper og noen sykler ned til Ammerudbommen, noen rundt Alunsjøen og kanskje noen rundt Linderudkollen.

Rød løype, 20-25 km. Som gul løype men tar runden om Sørskogen. Blå løype, ca. 45 km. Som rød løype, men tar videre mot Nittedal og derfra enten mot Ørfiske eller rett mot Movann, derfra går turen mot Langsetløkka og Linderudkollen.

Grønn løype, ca 70 km. Fortsetter videre mot Kikut og kommer ned ved Hammeren, kommer innpå blå løype ved Langsetløkka.

Barna melder seg på den lengden de ønsker å sykle på tvers av de vanlige gruppene. Det vil være godt med instruktører og voksne på alle rutene. Det er tøft å sykle i skogen. Velge en kortere løype hvis du er i tvil.

Sykkelturen starter ved Apalløkka skole. La gjerne sykkellåsen ligge i baggen, sammen med skiftetøy. Vi avslutter sykkelturen ved Apalløkka skole, hvor vi treffes ved Vesletjern (bak skolen). Det blir også mulighet for kano og bading i Vesletjern. Etter sykkelturen blir det grillkveld. Blir det fint vær fyrer vi opp grillen ved 1600 tiden og satser på å holde på med grilling, lek og moro til kl 1900. Foreldrene er hjertelig velkommen til grilling, men må ta med eget mat. - Blir det dårlig vær, starter vi grillen umiddelbart etter at de første har kommet inn, slik at ingen må fryse mens de venter på grillmat. Det betyr at det blir henting av barn ved Apalløkka skole senest kl 1900 (fint vær) og kl 1600 (dårlig vår). Syklene må tas med hjem samme dag. Barna kan sykle hjem selv dersom det er avtalt med foreldrene.

På fredag blir det lagskonkurranse med kanopadling, orientering, ulike øvelser ved Apalløkka skole. Multisportuka avsluttes med premieutdeling og henting kl. 1300.

Vi håper de to siste dagene blir like bra som de første. Det er virkelig moro med så mange treningsvillige og aktive barn.

tilbake til oversikt Multisportuka